गुबैयै बे सावथुनआ भारत भुटान सिमना सेराव रायजो जाबोनाय बर’ हारिनि मोनसे जारिमिनारी सल’नि सायाव बिथा खालामनानै लिरनाय। गोदो-गोदाय भुटान रायजोनि आफाङाव रायजो खुंबोनाय सुबुंफोरा गंगार (भुटिया) राजानो बोसोरारि खेन्दा हरनांगौमोन। बेबादिनो खेन्दाखौ हरनो हायाब्ला न’खरनिफ्राय जायखि जाया सासे सुबुङा गंगार रायजोआव राजानि बान्दा जानानै थाहैनाङोमोन। बेबादिनो सिजौनि बिफायाबो बोसोरारि खेन्दाखौ गंगार राजानो हरनो हायैआव बान्दा महरै थांनांगौ जानायलाय उन्दै बैसोनि सिजौआबो बिफाजोंनो भुटान रायजोआव बान्दा जानानै थाहैफादोंमोन। मख’नो बे खान्थिया इं 1958 मायथाइसिम सोलिदोंमोन।